Streptopelia

***Streptopelia*** adalah satu genus burung tekukur berkolar dalam keluarga Columbidae. Nama *Streptopelia* berasal daripada perkataan Greek Tua *streptos*, "kolar" dan *peleia*, "tekukur". Spesies burung dalam genus ini berbentuk ramping, dan bersaiz kecil-sederhana. Bahagian atasnya berwarna perang cair, manakala bahagian bawah kadang kala berwarna merah jambu pudar. Kebanyakannya mempunyai ciri-ciri seperti tampalan hitam-dan-putih di leher dan siulan senada.

Asal-usul genus genus ini adalah dari Afrika, tetapi beberapa spesies ditemui di kawasan tropika selatan Asia. Sebagai satu kumpulan, genus ini amat berjaya; banyak spesies boleh didapati dalam habitat di kawasan tropika, dan dua spesies antaranya boleh ditemui dengan meluas.

Tekukur Berkolar Eurasia, *Streptopelia decaocto*, secara alaminya bertebaran jauh dari habitat asalnya di kawasan beriklim panas bermula di tenggara Eropah hingga ke Jepun; dan membuat koloni di seluruh Eropah, hingga sejauh Great Britain menjelang tahun 1960, dan Ireland tidak lama kemudian. Ia juga dibawa masuk ke Amerika Syarikat dan setakat tahun 1999, ia dilaporkan hidup di 22 buah negeri dan masih merebak dengan cepat.

Satu analisis turutan DNA telah memutuskan bahawa genus terdiri daripada tiga warisan yang berbeza. Kumpulan pertama terdiri daripada *[[laughing dove]]* dan Tekukur Merbuk Balam, yang mana telah lama diakui mempunyai kelakuan dan morpologi berbeza. Kumpulan kedua terdiri daripada kebanyakan spesies lain kecuali tekukur penyu Malagasy dan *[[pink pigeon]]*, yang mana merupakan spesies terselamat dari radiasi Madagascar/Mascarenes dan dahulunya diletakkan dalam genera berlainan. Hubungan dua-spesies ini rupa-rupanya merupakan saudara dekat dan tidak boleh dipastikan berada dalam genus *Columba* atau *Streptopelia* (walaupun secara keseluruhannya mereka agak dekat dengan yang sebelumnya). Oleh itu, ia mungkin dipisahkan kepada dua sebagai genera yang berbeza, dinamakan sebagai *[[Spilopelia]]* untuk kumpulan pertama (meskipun tidak memiliki keutamaan ke atas *Stigmatopelia*, yang disebutkan pada awalnya, telah dipilih dalam prinsip semakan pertama) dan *[[Nesoenas]]* untuk kumpulan terakhir.

## Spesies

Genus *Streptopelia*
* Tekukur berkolar Eurasia atau tekukur berkolar, *Streptopelia decaocto*
* Tekukur Barbary *Streptopelia risoria* (domesticated; taxonomic status doubtful)
* Tekukur berkolar Afrika, *Streptopelia roseogrisea*
* Tekukur penyu Eropah *Streptopelia turtur*
* Tekukur penyu Timur *Streptopelia orientalis*
* Tekukur penyu Dusky, *Streptopelia lugens*
* Tekukur penyu Adamawa, *Streptopelia hypopyrrha*
* Tekukur berkolar Island, *Streptopelia bitorquata*
* Tekukur berkolar Filipina, *Streptopelia dusumieri*
* Tekukur berkolar sayap Putih, *Streptopelia reichenowi*
* Tekukur berkolar Mourning, *Streptopelia decipiens*
* Tekukur Mata Merah, *Streptopelia semitorquata*
* Tekukur leher cincin, *Streptopelia capicola*
* Tekukur Vinaceous, *Streptopelia vinacea*
* Tekukur penyu Merah, *Streptopelia tranquebarica*

Genera *[[Spilopelia]]* dan *[[Nesoenas]]* dahulu pernah diletakkan dalam *Streptopelia*, tetapi kini telah diasingkan untuk membentuk polipiletik.

Genus *[[Spilopelia]]*
* Tekukur ketawa *Spilopelia senegalensis* (kadang kala diasingkan sebagai *Stigmatopelia*)
* Tekukur Merbuk Balam *Spilopelia chinensis*

Genus *[[Nesoenas]]*
* Tekukur penyu Malagasy, *Nesoenas picturatus*
* †Tekukur Rodrigues, *Nesoenas rodericanus* - pupus (sebelum tahun 1690?)
* Tekukur merah jambu, *Nesoenas mayeri*
* †Tekukur merah jambu Réunion, *Nesoenas duboisi* - pupus (sekitar tahun 1700)

## Rujukan